Арадио
Ҳашыг ажурналистцәа рыбжьара аицлабразы: ҳгәы иҭоуп еиҳагьы амҽхак арҭбаара
Аԥсны ажурналистцәа реидгыла ахантәаҩы Руслан Ҳашыг арадио Sputnik аефир аҿы еиҭеиҳәеит аизара аду аҿы излацәажәаз азҵаарақәа ртәы, иҳәеит ажурналистцәа рыбжьара аицлабра еиҳагьы амҽхак ҭбаахарцаз игәҭакқәа ртәы.
Аԥсны ажурналистцәа Реидгыла ажәахатәи аизара ду мҩаԥысит Аҟәа абҵара 20 рзы. Уаҟа иалацәажәеит аԥсуа журналистикаҿ хадара злоу азҵаарақәеи аиҿкааратә хықәкқәа рыӡбареи.
"Ашықәс нҵәаанӡа ҳгәа иҭоуп, аҿкчымазара иадҳәалоу атемала ажурналистцәа рыбжьара аицлабра рылаҳәара. Ажурналистцәа рџьабаа даара иҳаракуп. Даргьы рхы рымшаҭеит, ичмазаҩхаз дҟалеит, иҳаԥхаз дҟалеит ачымазара иахҟьаны, аха убырҭ зегьы ирхымхәыцкәа есыҽны ибзианы аус еицыруеит, ателехәаԥшра, арадио, аинформациатә маҵзурақәа. Аҳәынҭқарра, ҳажәлар рымаҵ ауроуп ажурналист иуалԥшьа хада, аҭагылазаашьа шәарҭоуп ҳәа аӡәгьы даанымгылаӡеит. Уи иаанарԥшуеит ахдырра ҳаракы. Азанааҭ ҳаҭыр ақәҵара. Абарҭ иҵегьы аӡыргара рҭахуп. Ажурналист иџьабаа аџьахәшәараҿы аус здаалуша азҵаарақәа ыҟоуп. Аусуразы агәаҳәара изҭо, уи еӷьыстәындаз ҳәа зҳәо азҵааррақәа ирыдҳәалоуп ауаҩы иуалафахәы абиуџьеҭ иадҳәалоу ауаа рганахьала. Ҳара аҳәара ҳамоуп агәабзаиарахьчара, аҵарадырра иадҳәалоу ауаа руалафахәы ашьҭыхраҿы ажурналистцәа рызҵарагьы ӡбахарцаз", - ҳәа еиҭеиҳәеит Ҳашыг.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.